463 Jeppe Pedersen Fæstebreve

Fæsteprotokol Nedergårds Gods 1719-1835

**Fæste på gården i Skattebølle 1769**: s. 181-183 FS billede 94-95

Jeg Otto Dæthlev von Kaas til Nedergaard deris Kongl. Maits. bestalter ObristLieutnant af Cavalleriet, Kiendes og hermed vitterlig Giør, at have Stæd og Fæst, ligesom ieg hermed Stæder og fæster til min Bondekarl Jeppe Pedersen, dend mig tilhørende Bondegaard i Schattebølle som Jens Andersen sidst beboede og fradøde hvilken Gaard, som effter nye Land maalings Matricul staar for Hartkorn ager og Eng 7 Tdr 3 Fr med dessen tilliggende og henhørende Jorder og

Grunde bemt. Jeppe Pedersen sin livs tiid i fæste skal nye bruge og beholde, med de Conditioner at hand af Gaardens Hartkorn og derved holdende Folk til rette tiider svarer og betaler alle Kongl. Ordinaire og Extra Ordinaire Skatter og Contributioner som nu ere, eller hereffter Paabudne vorde,

leverer aarlig Landgilde Byg 3tdr haure1 td og gies 2stkr, alt uden Restantz i nogen maade, Gaardens tilhørende jorder og Grunde, Giøder, Dyrker og besaar hand i rette og beqvemme tiider, uden noget deraf enten at bortleje eller paa anden

maader at fravende,

hvor det er giørlig anvender Fæsteren alt muelig fliid med Piilens plantning og levende gierders indrettning saavelsom og at frede og opelske ny Skov hvor det er giørlig, og med det som allerede opfreedet er, haver hand tilbørlig opsigt, at intet [imod] min eller Fuldmægtiges villie vorder hugget,

forretter det Sædvanlige Hoverie af Ægt og arbeyde hvor og naar hand tilsiges, uden mindste Modsigelse, holde Gaardens Bygning og Besætning stedse i lovforsvarlig stand, saa intet derved i nogen maade eller paa nogen tiid mangler, og for det øvrige lader sig hans maist. lou og Forordninger som en Fæste Bonde bør være effterrettelig, liigesom og er mig som Herskab og min Fuldmægtig hørig og lydig, samt med bemelte poster i almindelighed og enhver i særdeleshed at holde og efterleve, alt under dette hans fæstes fortabelse, og anden vedbørlig straf.

Endelig Reverserer mig alt den forandring at giøre efter foregaaende Taxt og deeling, jeg med denne Gaard i tiiden maatte finde fornøden, det til stadfæste under min Haand og Seigl. Nedergaard dend

30te april 1769 L.S. O.D. v Kaas

Ligelydende Original Fæstebrev er mig overleveret, som ieg herved Reverserer mig, i alle dens ord og meeninger at holde mig underdanigst efterrettelig.

Jeppe I.P.S. Pedersen

Til Vitterlighed efter begierende

Peder P.I.S. Jeppesen Claus C.A.S. Andersen

**Fæste på gården i Snøde 1804:** s 349-351 FS billede 178-179

Fæstebrev for Gaardmand Jeppe Pedersen af Snøde

Jeg Otto Ditlev Kaas Lehn Deres Kongelige Mayestæts Bostatter? Kammerjunker og Baron samt commiteret i Det Høy Kongelige Rentekammer Frieherre til Baroniet Guldborgland og Herre til Needergaard:

Giør hermed Vitterligt: At saa som min Gaardmand Jeppe Pedersen, der nu beboer een under Needergaards Gods beliggende Gaard udi Snøde Sogn og Bye, af Hartkorn, Ager og Enge 5 Tønder, 2 Skiepr, 1 Fr. ½Album, forhen har beboet og i Fæste haft en Gaard i Skattebølle Bye, Stoense Sogn, og med Needergaards forrige Eiers Tilladelse, saaledes ombyttet: at Beboeren Hans Jensen, der forhen Beboede denne Gaard i Snøde, fløttede i Jeppe Pedersens Gard i fornævnte Skattebølle. Men at Jeppe Pedersen hidtil ingen Fæste Breev har haft paa denne af ham nu beboede Gaard. altsaa Stæder og Fæster jeg hannem nu samme paa Livs Tiid, hvilken han maae nyde, Bruge og i Fæste beholde paa efterskrevne Conditioner.

1. At Fæsteren til rette Forfalds Tider betaler alle Kongelige Skatter og Contriutioner som nu ere eller her efter maatte vorde paabudne saavel Ordinaire som extra Ordinaire, intet Paabud i nogen Maade undtagen, og alt uden nogen Restance. Ligeledes skal Fæsteren fremdeeles ....sine Bestemte Terminer, betale den sæde vanlige? og Aarlige Landgilde af denne Gaard som er = Byg 4 Tønder, Havre 4 Skiepper, ½ Lam, 1½ Gaas og 3de Høns, alt forsvarlig Tid og i alle deele vel, og uden nogen Mangel, .. Kornet til Martinus og smaae Redselen aarlig til Micheli, om saadant affordres, eller og betale samme med .....de-Priiser, ligesom ....som Eyere finder for godt aarlig at Bestemme og uden at de maae dependere af Fæsteren hvilket af de..... jeg finde for godt; Ligeledes skal og de Aarlige Assurance Sum af Gaardens Bygninger, Aarlig betales af Fæsteren, uden Restance.

2. Fæsteren skal gøre pligtig at forrette det for denne Gaard bestemte Hoverie, in Narura til Needergaard, med Si....ter og deslige, forsvarlig og ret, alt i overeenstemmelse med den under 24de Mai 1798 indgaaede og sluttede samt approbrede Hoverie Foreening for heele Needergaards Gods hvor af en ligelydende Trygt Gienpart findes vedhæftet dette Fæstebreev i Overeensstemmelse med Anordningerne, hvor efter Fæsteren skal i alle deele rette og forholde sig.

3. Efter vedhæftede Syens-OverleveringsForretning af dato 18de d.m. befindes: at Fæsteren Jeppe Pedersen har modtaget Gaardens Bygninger, Besætning og Inventarium, samt Sæde og Føde-Korn i complet Stand og uden nogen Mangler, og i hvilken Forfatning Fæsteren skal igien være pligtig ved Fratrædelsen at aflevere samme.

4de. Fæsteren skal Dyrke og Drive sin Gaards Grund forsvarlig og vel, intet der af ...pligt bruge eller bruge lade, og intet af sin Gaards Gierdsel eller Tørvestide? forøde, hugge eler opskiære uden efter paaviisning af mine holdende Folk. Intet der af Sælge, bort leie, eller paa anden Maade overlade, uden min eller Fuldmægtiges Samtykke, alt under Lovlig Tiltale, om Fæsteren herudi maatte nogen sinde forsee sig. –

Fæsteren skal og ved denne forestaaende Udskiftning Indrette og Indhegne sin Gaard efter min Anviisning og Ordre, og omplante sammes Grøfter hvor leilighed giver. - Ligeledes forbeholder jeg mig, uden nogen slags Godtgiørelse ved den Leilighed, at foretage nogen Forandring ved denne Gaard og Mit øvrige Gods der i Byen, i henseende til Jord .....lingen, hvilken Fæsteren aldeeles ikke maae modsætte sig, da saadant allene skeer for Fæsterens og mit øvrige Godsets vel, og nogenlunde ligning mellem dem.

5. Fæsteren skal for øvrigt rette og forhold sig efter Hans Kongelige Mayestæts Allernaadigste Lov og Anordninger, og være mig som Herskab og ..... hver af mine Beskikkede i alle Lovlige Tilfælde hørig og lydig, alt under dette Fæstes gandske Fortabelse og anden Vilkaarlig Kraft?

Dette til Bekræftelse under min Haand og hostrykte Signete.

Kiøenhavn den 30 December 1804

O.D. Kaas Lehn

L.S.

Ligelydende Orriginale Fæste-Breev haver jeg imodtaget og til mig annammet, hvis Indhold, i alle dets Ord og Puncter, jeg forpligter mig i alle maader at holde og Efterleve.

Bekræstes under min Haand.

Needergaard den 20de Juni 1805

Jeppe I.P.S. Pedersen

Til Vitterlighed

J. Kastrup B.M. Schøn

**Afståelse af Fæste i Snøde 1820:** s 467-471 FS billede 237-239.

Fæstebrev for Gaardmand Rasmus Hansen i Bierregaarden ved Snøde.

Christian Conrad Sophus Greve af Danneskjold Samsøe, geheime Conference Raas, Storkors af Dannebroge og Dannebrogsmand, Amtsmand over Præstøe Amt, Friherre til grevskabet Samsøe p.p.Kongelig allernaadigst beskikket Værge for Stamherren Høy Velbaarne Herr Kammerjunker Henrich Eichsted von Kaas til Nedergaard.

Gjør vitterligt. At have Stæd og Fæst ligesom jeg og herved stæder og fæster til Ungkarl Rasmus Hansen fød i Frellsevig den Gaard, som nu i Aar er udfløtted og complet opført med 4 Længder Huus paa dens Jordlod ved Snøde Bye, Snøde Sogn nu Bierregaard kaldet, under Stamhuset Nedergaards Gods som Jeppe Pedersen hidtil har beboet og i Fæste havt; men formedelst hans høye Alder og Fattigdom, samt forrige Bygninggers yderlige Forfaldenhed har frasagt sig. Hvilken Gaard efter fuldendt Udskiftning staaer for Hartkorn Ager og Eng 4td 6skp 2f 2½Alb. fornævte Rasmus Hansen maae nyde bruge og beboe sin Livs tid, men kuns paa følgende Fæste Vilkaar nemlig.

1. Den aarlige Aftægt som er tilstaaet den fratrædende gl. Jeppe Pedersen sin Livstid regnet fra Micheli 1819, skal den nuværende Fæster Rasmus Hansen aarlig til rette Tider levere ham med forsvarlige og gode Vahrer og uden nogen Afkortning nemlig Rug 3Rd, Byg 1 Tdr, 5 lispund grønsaltet Flæst og holder ham en Koe og Toe Faar i frit Foder og Græs paa Gaardens Grund, samt leverer ham i de to første Aar 1819 og 1820, Eet Lispund renskiættet? hjemmeavlet Høe hver af disse Aar. Men sidenikke videre efter mere af Høe. –

Den fratrædende Jeppe Pedersen skal og være overladt den ved det gl. Gaards sted værende Eng og Krog Pløyehus? med Hauge til frie Afbenøttelse til Sæd og deslige, som Fæsteren Rasmus Hansen efter Accord aarlig pløier, saaer og haver for ham ligesom og leverer ham frit den fornødne Gjerdsel aarlig til at indhegne alt benevnte med, og endelig frie huusværelse i de 7 Fag som blev staaende i Byen, at det gamle Stuehuus, alt saalænge han lever, men naar han ved Døden er afgaaet, skal ikkuns svares til hans nuhavende Kone (ifald hun maatte blive længstlevende) aarlig halvedels, 1 Tdr. Rug, 1 Tdr. Byg, 1 Lispund Smør, ½ Sommer og ½ Vinter Smør, 2 lispund grønsaltet Flæsk, 1 Kande Mælk daglig, naar saadant haves i Gaarden, 4 Kar? Tørv frit skaaren og tilkjørte den .....ylet i den gamle Gaards Hauge som er bestemt og afsadt, saaog en Stue til frie Beboelse og aldeles ikke videre. –

Foruden at Tiltræderen Rasmus Hansen har forbunden sig til at betale Fratræderen Jeppe Pedersen inden dette Aars Udgang, 30 Rbdlr. siger Tredive Rigsbankdaler til hjælp til hans ......gjorde Afbetaling, har han og forbunden sig at betale dennes umyndige Børns Mødrene Arv, som indestaar i Jeppe Pedersen Boe efter Moderen Gjertrud Jørgens Datter hendes efterladte 2 Pige Børn og efter Moderen Anne Jacobs Datters 2 Sønner og een Datter tilsammen Penge Arv, noget over 200 Rbd Sedler i Følge Skifternes Formeldning, alt naar disse har ophaaet deres myndige Aar eller maatte blive gifte, forsaavidt ikke allerede af Jeppe Pedersen er afbetalt til Fæsteren Rasmus Hansen med Creature og undværligt Boeskab, der skal udgjøre 105 Rbd Sedler. –

Hvad bemeldte Mødrene Arv maatte Beløbe ved Jeppe Pedersens død, og ikke i hans Boe maatte være at erholde til Arvenes Betaling i det hele bliver af Fæsteren Rasmus Hansen at udrede uden nogen Godtgjørelse fra Herskabets Side.

Det er og et bestemt Løfte af Fæsteren Rasmus Hansen at han modtager et af Fratræderens Drenge Børn, der nu er 10 a 11 Aar gammel til sig og fra nu af føder, klæder og holder ham til flittig Skolegang indtil Barnet bliver Confirmeret uden Byrde for Forældrene, dog at Fæsteren derimod tager det Gavn af drengen som denne efter sin Alder og Styrke formaaer. -

Disse til Fratræderen saaledes indgangne Forpligtelser af Tiltræderen skal han urokkelig holde og efterkomme i enhver henseende og til bestemt Tid.

2. Tiende som ved lovlig Forening er indgaaet hos bestandig for denne Gaards Hartkorn med alle 3 Tidendetagen i Sognet skal Fæsteren og alle hans Efterkommere af Gaaarden nu og fremdeles ene og allene yde aarlig til bestemte Tider af Gaarden fulde Hartkorn med 1Tdr 1 skpr 2 17/24 Fdkr Rug og 3td 37/48Fkdr havre til hver af de 3de Tiendetagere og uden deri at nyde nogen hjælp fra Nedergaards Herskab eller andet Sted fra.

3. Alle Kongelige Skatter og andre lovlige Paabudte af hvad Navn nævnes kan intet undtages, som ere eller herefter paabydes af denne Gards Hartkorn og Jorder m.v. betaler Fæsteren til rette Tider naar paafordres uden Restance, saavelsom og bærer enhver aarlig Byrde dermed. – Forretter Pligt Arbeide og andet saadant til det Offentlige, som maatte være en Følge af Gaarden alt uden Undtagelse og til saadant indfinder sig naar paafordres.

4. Af denne Gaard har hidtil efter Jordebogen og den Fratrædendes Fæsteren være svaret udi Landgilde og Smaae Redsel Byg 4 Tdr Havre 4 Skppr, ½ Lam 1½ Gaas og 3 Høns, hvilket Landgilde og Smaae Redsel vedbliver uforandret at svares aarlig til den nye Fæster Rasmus Hansen, saalænge han svarer Aftægt til Fratræderen og Kone; men naar derimod een af de Fratrædende enten Manden Jeppe Pedersen eller hans nuhavende Kone ved Døden er afgaaet skal Rasmus Hansen svare i aarlig Jordebogs Afgivt saaledes: Byg 4Tdr, Havre 4Tdr, Et godt fedt Lam med Ulden paa, 2de fede Gjæs ei under 10 pund Vægt stk, og 3de gode Høns, samt i Penge 5Rbd. siger Fem Rigsbankdaler Sølv; hvilket alt skal tage sin Begyndelse i det hele og leveres samme Aar, naar Dødsfald skeer inden Michelii Dag; men efter den Tid først det paafølgende Aar.

Smaae Redselen leveres in Natura eller betales med Penge efter Landeprisen, ligesom Herskabet lader vælge og Landgildekornet, med vel renset og forsvarligt Kjøbmandskorn og Maal inden hvert Aars Marini og befordres af Fæsten

frit til hvilket Sted i Landet forlanges aarlig, efter at det først har været modtaget paa Needergaard. Landgildepengene betales de halve til Maydag og Resten til Martini eller 1te Novbr. aarlig, alt uden Restance.

5. Fæsteren skal være forbunden ligesom hidtil er skeet, fremdeles af denne Gaard at forrette fuld Hoverie Ægt? og Arbeide, samt Hovgerning og desligeste til Nedergaard af Gaardens Hartkorn før Udskiftningen alt efter derfor Godset herhos vedhæftede approberede Hoverie-Forening af Dato 24de April 1798 uden Undtagelse i nogen nævnelige Maader, og med Troeskab og Flid og skal denne Hoverie Forening stedse være Reglen? for Fæsteren, i henseende til Hoveriet af denne Gaard.

Skulde Needergaards Eier i sin Tid ophøre alt efter en deel af Hoveriet enten imod aarlig Penge Afgivt eller Korn skal Fæsteren derefter rette og forholde sig, dog efter .....mere Overenskomst og Bestemmelse.

6. Fæsteren skal inden Udgang 1821 have Gaardens Jordlod afdeelt og indgrøftet med forsvarlige Jordvolde Plandtning og Hegning saaledes som nøttigst for Gaarden, og til Vande Afledning forsaavidt derved behøves. – Saa skal Fæsteren og opbryde samtlige Store og Smaae Sten som findes paa Gaardens Jordlod, og føre sig samme til Nøtte som Hegn for Gaarden og ved dens Jorders Inddeling; og som alt maae være fuldført og i Complet Stand inden 5 Aar fra Dato og i øvrigt behandle Gaardens Jorder ordentlig, forsvarlig og vel, og intet deraf i nogen Maade til Upligt? bruge eller bruge lade.

Saaledes skal Fæsteren og anlægge en Frugt og Køkken Hauge paa det anviste Sted ved Gaarden, og derved tillige anlægge en Humle og Kummens? Plæt paa i det mindste 4 a 5 Skpr. Land, beplandte Haugen med gode Frugttræer og overalt føre sig samme til Støtte paa bedste Maade.

Det er Fæsteren aldeles forbuden at ..ytte, eller skiære Tørn paa Gaarden Grund uden efter Udviisning af Herskabets dertil Beskikkede, og overalt med intet ulovligt eller utilladt sig at befatte i nogen Maader og stedse være hørig og lydig imod Herskabet og deres Beskikkede

7. Gaardens Bygninger, Besætning og Inventarium med Føde og Sædekorn m.v. er Fæsteren uden Mangler overleveret efter vedhæftede Syns Overlevrings Forretning af Dato 19de Debr. 1820 i Følge Forordningen af 8de Juni 1787, paa hvilken Maade Fæsteren igjen ved Fratrædelsen skal aflevere alt, eller derfor at staae til Ansvar.

8. Den aarlige Assurance Premie af den Sum Gaardens Bygninger nu ere, eller i Fremtiden maatte vorde ansadte for i Brand Cassen samt alle foraarsagende Omkostninger derved, bliver Fæsteren forpligtet aarlig at betale naar paakræves.

Klappe Jagt eller desligeste, saaog Pligt Arbeide naar paafordres med Kjørsel og Arbeide ved Hovedgaardens Ombygning etc., som ved nye Gaarde og Huuses Udflytninger og Ombygninger paa Godset, saa skal og Fæsteren fremdeles aarlig yde hvad Skik og Brug hidtil har været af denne Gaard uden Undtagelser i nogen Maader.

9. Inderster eller deslige maae Fæsteren aldeles under intet Paaskud indtage til Huse paa Gaarden enten paa Kort eller Lang Tiid, i hvem det en være maae uden Herskabets Tilladelse, dog er herfra undtaget Fratræderen Jeppe Pedersen og nuhavende Hustrue.

Efter disses Død tilfalder den nye Fæster vel Jorden ved Huset; men Aftægtshuset selv, og den til Enken lige ud for bestemte Hauge Plæt efter den Længstlevendes død forbeholder Herskabet sig til frie Raadighed og Disposition uden Godtgjørelse i det tilfælde, Herskabet ikke maatte finde for godt at overlade samme til Fæsterens fornødne Brug og Opførelse paa det nye Gaards Sted thi til at beboes af andre en Fæsteren, maa de ingensinde bruges eller afbenyttes fra Fæsterens Side.

10 Alle Udgivter i Anledning dette Fæste, Syns Overleverings Forretningen og desligeste intet i nogen Maade undtagen, saaog de Forvalteren tilstaaede 10 prCto af Indfæstningen betaler Fæsteren uden Afgang i Fæstet selv.

Forseer Fæsteren Rasmus Hansen sig mod nogen af foranførte Poster og Bestemmelser, eller ikke opfylder ........ alt forafskrivne skal Fæsteren have dette sit Fæste og FæsteRet aldeles fortabt og desuden lige Tiltale og Straf paa Lovbefalet Maade.

Det accorderede Fæste af denne Gaard som i Betragtning af de Fæsteren paalagte Byrder, er modereret til 300 Rld. Sedler siger Tre Hundrede Rigsbankdaler Sedler, er betalt

Dets til Bekræftelse under min Haand og Segl.

Gisselfelde den 27de December 1820

C.C.S: Danneskjold

L.S.

Ligelydende Gjenpart modtaget J.M.Thomsen

Læst ved Langelands Herreders Ret den 14de Juli 1821

Herholdt

I Følge Forordningen af 8de Februar 1810 §6 indbetalt i Nyeborg Amtstue 1Rdl Sølv pr Tdr. Hartkorn med 6Rld 4½sk Sedler og Tegn den 16de Juni 1821 taft? Kastrup

Ligelydende original Fæstebrev (hvoraf dette er Reversalen) med ligelydende vedhæftet Syns Overleverings Forretning haver jeg imodtaget og til mig annammet, hvis Indhold i alle dets Ord og Puncter jeg forpligter mig i alle Maader at holde og efterleve.

Bekræftes ved min Underskrevt i Undertegnedes Overværelse

Rasmus Hansen - Fæster

Til Vitterlighed

Kastrup ..F. Lange

Notat i margin s. 468:
Ifølge Forordn. af 24 Juni 1840 §17 anføres at den her bortfæstede Gaard under nye Matriculs No 25 er ansat  for aarlig Gammelskat 33Rbd 6sk og nyt uprivilegeret Matriculs Hartkorn A og E 4td. 4skp 1 Fk 2½Album, og har desuden følgende Andeele, nemlig 1/3 Deel i Matr N 56 af Hartkorn 1 ¾ Alb, 1/3 Deel i Matr N 58 af Hartkorn 2Fk 2½ Alb og ½ Deel i Matr N 65 af Hartkorn 2skp 2Fk ¾ album – samt at det nye Harkorn ingensomhelst Indflydelse har paa de Fæsteren paahvilende Korn- og Pengeafgivter eller andre Præstationer til Herskabet

Notat i margin s 469:
Denne Gaard er under nye Matr no 25 ansat for aarlig Gammelskat 33rdl 6sk. samt ny uprivilegeret Matr.
Hartkorn   4tdr 4 skp 1Fdkr. 2½Alb
……. nye Matr no 56e   ½alb
                               58d    1/4
                               65b    1  1     2 3/4